Diari Oficial de la Generalitat Valenciana


Sumari del DOGV 4001, del 17-05-2001 (2001/4286)

Rotlle d'apel·lació número 834/2000. Cèdula de notificació.
-----------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/4286


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 834/2000. Cèdula de notificació. [2001/F4286]
  
La Secció Vuitena de Suport de l'Audiència Provincial de València ha dictat, en el rotlle d'apel·lació número 834/2000, la sentència que té l'encapçalament i la part dispositiva següents:
  
«Audiència Provincial de València
  
Secció Vuitena
  
Sentència número 164
  
- President: José Ceres Montes
  
- Magistrats:
  
· Beatriz de la Rubia Comos
  
· David Gericó Sobrevela
  
València, 10 d'abril de 2001
  
La Secció de Suport de la Secció Vuitena de l'Audiència Provincial de València, sent-ne ponent el senyor David Gericó Sobrevela, ha vist aquest rotlle d'apel·lació número 834/2000, que prové de les actuacions de judici verbal promogudes davant del Jutjat de Primera Instància número 4 d'Alzira, amb el número 224/1998, entre les parts: d'una, com a apel·lant, la senyora María Engracia García Torres, en representació del seu fill menor Alejandro Rodríguez García, el senyor Rubén Pons Vidal i el senyor Pedro García Torres, representats pel procurador José Luis Peñalva Gisbert; d'altra, com a apel·lats, Autocares Mere, SL, i el senyor Jesús Serrano Martínez, representat pel procurador Daniel Prats Gracia, en virtut del recurs d'apel·lació interposat per la senyora María Engracia García Torres, en representació del seu fill menor Alejandro Rodríguez García, el senyor Rubén Pons Vidal i el senyor Pedro García Torres.
  
Decisió
  
Que, estimant parcialment el recurs d'apel·lació interposat pel procurador José Luis Peñalva Gisbert, en nom i representació de la senyora María Engracia García Torres, que actua en representació del seu fill menor Francisco Alejandro Rodríguez García, del senyor Pedro García Torres i del senyor Rubén Pons Vidal, contra la sentència dictada pel Jutjat de Primera Instància número 4 d'Alzira, la revoquem i, en lloc d'aquesta, estimant parcialment la demanda interposada en nom de la senyora María Engracia García Torres, que actua en representació del seu fill menor Francisco Alejandro Rodríguez García, del senyor Pedro García Torres i del senyor Rubén Pons Vidal, hem de condemnar i condemnem el senyor Jesús Serrano Martínez i la mercantil Autocares Mere, SL, a pagar a Francisco Alejandro Rodríguez García la quantitat de tres-centes vint-i-vuit mil cinc-centes dotze (328.512) pessetes, al senyor Rubén Pons Vidal la quantitat de quaranta-sis mil quatre-centes quaranta (46.440) pessetes i al senyor Pedro García Torres el 50% de l'import de reparació del vehicle Mercedes-Benz, matrícula V-9135-CP, amb el límit de nou-centes seixanta-nou mil dues-centes vint-i-set (969.227) pessetes, per al cas que se n'acredite la reparació en execució de sentència i en el termini de quatre mesos comptadors des de la data d'aquesta resolució, sent, per al cas contrari, l'import de la indemnització per aquest concepte de set-centes setanta mil (770.000) pessetes.
  
Es confirma la resolució impugnada en la resta dels seus pronunciaments.
  
No es fa imposició de les costes causades en aquesta alçada.
  
Notifiqueu aquesta resolució a les parts personades, i, amb un certificat literal d'aquesta mateixa resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat literal al rotlle, que pronunciem, manem i firmem.»
  
No s'hi pot interposar cap recurs, sense perjudici, si fa al cas, del que s'estableix en l'article 477.3 de la Llei d'Enjudiciament Civil.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Autocares Mere, SL, i Zurich Cía. de Seguros.